SET ดิ่งกว่า 40 จุด หลังมีเหตุบึ้มสะพานตากสินลูกสองบ่ายนี้
SET ดิ่งกว่า 40 จุด หลังมีเหตุบึ้มสะพานตากสินลูกสองบ่ายนี้ ณ เวลา 14.55 น.อยู่ที่ 1,368.60 จุด ปรับตัวลง 40.14 จุด หรือ 2.85% มูลค่าซื้อขายอยู่ที่ 48,342.36ล้านบาท
18 ส.ค. 2558

ผู้สื่อข่าวรายงานว่า ดัชนี SET เปิดตลาดภาคบ่าย(18 ส.ค.) ณ เวลา 14.55 น.อยู่ที่ 1,368.60  จุด ปรับตัวลง 40.14 จุด หรือ  2.85% มูลค่าซื้อขายอยู่ที่ 48,342.36ล้านบาท
ทั้งนี้ ตลาดหุ้นไทยปรับตัวลงเนื่องจากเป็นแรงวิตกหลังเมื่อเย็นวานนี้มีเหตุการณ์ระเบิดขึ้นที่สี่แยกราชประสงค์ ซึ่งถือว่าเป็นศูนย์กลางเศรษฐกิจและการท่องเที่ยวของไทย โดยมีทั้งผู้เสียชีวิตและบาดเจ็บจำนวนมาก ถึงแม้ว่าหลังเกิดระเบิดจะยังไม่มีสถานการณ์รุนแรงต่อเนื่อง
อีกทั้งเมื่อช่วงบ่ายวันนี้ ผู้สื่อข่าวรายงานว่าเวลาประมาณ 13.30 น. ได้เกิดเหตุการณ์ระเบิดขึ้นบริเวณสะพานตากสิน ทั้งนี้จากการตรวจสอบบริเวณโดยรอบเพื่อป้องกันการเกิดเหตุซ้ำซ้อน
โดยมีผู้เห็นเหตุการณ์ ระบุว่า ผู้ก่อเหตุได้ปาระเบิดไม่ทราบชนิดลงตรงสะพานคนข้าม บริเวณจุดจอดรถสองแถว ท่าเรือสาทร แต่พลาดเป้าติดราวสะพาน ทำให้ระเบิดตกลงน้ำ แรงระเบิดดันน้ำพุ่งกระจายขึ้นมา แต่ไม่มีผู้บาดเจ็บ หรือเสียชีวิต ส่วนคนร้ายหนีไปได้
ซึ่งขณะนี้ได้มีการปิดการจราจลบริเวณท่าเรือโดยรอบพื้นที่เกิดเหตุดังกล่าวแล้ว ในส่วนพื้นที่สะพานตากสินยังเปิดการจราจรปกติ อีกทั้ง BTS สถานีสะพานตากสินยังเปิดให้บริการเป็นปกติ